Obama se memoire in November hier | Netwerk24
Obama (59) sê in 'n mediaverklaring dit sal 'n eerlike vertelling van sy presidentskap wees.
Hy sê die boek beskryf ook sy verhouding met sy vrou, Michelle. Hulle is al bykans 28 jaar getroud en het twee dogters, Sasha (19) en Malia (22).
"Ek probeer om aan lesers 'n idee te gee van die persoonlike reis waarop ek en Michelle in daardie tyd gegaan het, met al die ongelooflike hoogtepunte en laagtepunte."
Hy vertel hoe hy sy kabinet saamgestel het, sy mening oor pres. Wladimir Poetin van Rusland en hoe hy instemming gegee het vir die operasie waarin Osama bin Laden doodgemaak is.
A Promised Land sal in 25 tale uitgegee word. Die Engelse weergawe sal 768 bladsye beslaan. – People, USA Today